stanford-oval/wikipedia huggingface dataset:
มีแต่คิดถึง

| "มีแต่คิดถึง" |
| --- | --- |

เพลงโดยธงไชย แมคอินไตย์
จากอัลบั้มซิมพลีย์ เบิร์ด
วางจำหน่าย: 26 พฤศจิกายน พ.ศ. 2550
แนวเพลง: ป็อป, อาร์แอนด์บี
ความยาว: 12:08 (มิวสิกวีดีโอ) 3:03 (ซิงเกิล)
ค่ายเพลง: จีเอ็มเอ็ม แกรมมี่
ผู้ประพันธ์เพลง: สีห์ ธาราสด (เนื้อร้อง) วีรภัทร์ อึ้งอัมพร (ทำนอง)
โปรดิวเซอร์: กฤช กฤษณาวารินทร์
 
มิวสิกวิดีโอ
"มีแต่คิดถึง"
 
"มีแต่คิดถึง" เป็นเพลงจากอัลบั้มและซิงเกิลที่ 2 ของ ธงไชย แมคอินไตย์ ในอัลบั้ม ซิมพลีย์ เบิร์ด ประพันธ์เนื้อร้องโดย สีห์ ธาราสด (นิติพงษ์ ห่อนาค) แต่งทำนองและเรียบเรียงโดย วีรภัทร์ อึ้งอัมพร ออกจำหน่ายในวันที่ 26 พฤศจิกายน พ.ศ. 2550 และมิวสิกวิดีโอเพลงนี้มี ธนากร ชินกูล และ สุทธินันท์ อัมพรชัชวาลย์ มาร่วมแสดงด้วย
ในปี พ.ศ. 2551 เพลง "มีแต่คิดถึง" ได้รับ "รางวัลชมเชยการขับร้องเพลงดีเด่นด้านภาษาไทย" ในงานประกวดเพลง (เพชรในเพลง) เนื่องในวันภาษาไทยแห่งชาติ 2551
การตอบรับ

เพลง มีแต่คิดถึง ได้อันดับสูงสุด 17 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 24 ธันวาคม พ.ศ. 2550 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การตอบรับ > ชาร์ต

| ชาร์ต (2550) | อันดับสูงสุด |
| --- | --- |
ซี้ดเอฟเอ็ม ชาร์ตท็อป 20: 15

| ชาร์ต (2557) | อันดับสูงสุด |
| --- | --- |
จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100: 83
รางวัล

ปี 2551 "รางวัลชมเชยการขับร้องเพลงดีเด่นด้านภาษาไทย" จากเพลง "มีแต่คิดถึง" ในงานประกวดเพลง (เพชรในเพลง) เนื่องในวันภาษาไทยแห่งชาติ 2551 จัดโดยกระทรวงวัฒนธรรม ณ ศูนย์วัฒนธรรมแห่งประเทศไทย
รักเรา กัลปาวสาน

| รักเรา กัลปาวสาน |
| --- | --- |

กำกับ: เจย์ โชว
เขียนบท: เจย์ โชว  โต ฉื่อหลง
อำนวยการสร้าง: วิลเลียม กง
นักแสดงนำ: เจย์ โชว  เกย ลุนเม่ย  แอนโทนี่ หว่อง เจิ่ง ไข่ซวน
ดนตรีประกอบ: A Secret I cannot tell (不能说的秘密)
วันฉาย:  27 กรกฎาคม พ.ศ. 2550  8 พฤศจิกายน พ.ศ. 2550
ความยาว: 90 นาที
ประเทศ: ไต้หวัน
ภาษา: แมนดาริน
ข้อมูลจาก IMDb
ข้อมูลจากสยามโซน
รักเรา กัลปาวสาน (不能說的秘密, Secret) เป็นภาพยนตร์ไต้หวันที่ออกฉายในปี 2007 กำกับโดยนักร้องเพลงไต้หวัน เจย์ โชว์ แสดงนำโดย เจย์ โชว์ และนางเอก เกย ลุนเม่ย ร่วมด้วย แอนโทนี่ หว่อง
มีอีกชื่อภาษาอังกฤษอีกชื่อหนึ่งว่า The Secret That Cannot Be Told
เนื้อเรื่องย่อ

ยี่ เซียง หลุน (เจย์ โชว์) เป็นนักเรียนใหม่ที่เข้าเรียนในโรงเรียนมัธยมเก่าแก่แห่งหนึ่ง เขาได้พบกับนักเรียนหญิงท่าทางลึกลับคนหนึ่ง ชื่อ ลู เสี่ยว ยู (เกย ลุนเม่ย) ที่ชื่นชอบเปียโนเหมือนกัน ทั้งคู่ได้พัฒนาความสัมพันธ์ขึ้นเรื่อย ๆ ได้เล่นเปียโนร่วมกัน จนกลายเป็นความรัก แต่ผ่านไป เสี่ยว ยู ก็เริ่มไม่มาโรงเรียน เซียง หลุน ตามไปถึงบ้าน และพบว่าเธอป่วยเป็นโรคหอบหืด ก่อนจะพบว่าแท้จริงว่า เธอไม่ได้อยู่ในศตวรรษเดียวกับเขา แต่เธอมีชีวิตอยู่ในปี 1979 มาแล้ว
ริวเซย์ โนะ ร็อคแมน (วิดีโอเกม)

| ริวเซย์โนะร็อคแมน Mega Man Star Force 流星のロックマン |
| --- | --- |
ภาพปก เมก้าแมนสตาร์ฟอร์ซ เวอร์ชันอเมริกัน บน: เปกาซัส กับ ลีโอ ล่าง: ดราก้อน
ผู้พัฒนา: แคปคอม
ผู้จัดจำหน่าย: แคปคอม
แต่งเพลง: Yoshino Aoki 
วางจำหน่าย:  7 สิงหาคม ค.ศ. 2007  30 พฤศจิกายน ค.ศ. 2007  14 ธันวาคม ค.ศ. 2006
แนว: เกมเล่นตามบทบาท
ริวเซย์ โนะ ร็อคแมน (ญี่ปุ่น: 流星のロックマン; โรมาจิ: Ryūsei no Rokkuman) หรือ เมกาแมนสตาร์ฟอร์ซ (Mega Man Star Force) เป็นวิดีโอเกมประเภทเกมเล่นตามบทบาทจากประเทศญี่ปุ่น เป็นเกมที่เล่นด้วยนินเทนโดดีเอส ซึ่งอยู่ในเกมชุดร็อคแมนและเป็นเกมแรกสุดในซีรีส์เกมริวเซย์โนะร็อคแมน ผลิตโดยแคปคอม โดยวางจำหน่ายในวันที่ 14 ธันวาคม ค.ศ. 2006 ที่ประเทศญี่ปุ่น และ 7 สิงหาคม ค.ศ. 2007 ที่สหรัฐอเมริกา โดยตัวเกมออกวางจำหน่าย 3 เวอร์ชัน ได้แก่ เลโอ, ดราก้อนและเพกาซัส อย่างไรก็ตาม เวอร์ชันดราก้อนเป็นรุ่นพิเศษในอเมริกาเหนือผ่านทางเกมสต็อปสโตร์ ในขณะที่สหราชอาณาจักร มีเวอร์ชันเพกาซัสผ่านทาง Play.com โดยแต่ละเวอร์ชันจะแตกต่างกันที่ตัวละครที่ชื่อว่า "ผู้ดูแลดาวเทียม" ซึ่งผู้เล่นจะได้สู้กับตัวละครที่ต่างกันออกไปในแต่ละเวอร์ชัน รวมถึงระบบเปลี่ยนร่างซึ่งร็อคแมนจะเปลี่ยนร่างได้ต่างกันตามแต่ละเวอร์ชัน อย่างไรก็ตามผู้เล่นสามารถเปลี่ยนเป็นร่างของเวอร์ชันอื่นได้โดยใช้ระบบบราเธอร์แบนด์
ตรงกันข้ามกับร็อคแมนเอ็กเซ่ ที่ตัวละครเกือบทุกตัวในเกมจะเป็นเน็ตนาวิซึ่งมีชื่อและรูปร่างมาจากเหล่าบอส (Robot Master) มาจากเกมร็อคแมนคลาสสิก (รวมถึงธรรมเนียมที่ตัวละครจะต้องมีคำว่า man ลงท้าย) ในเกมริวเซย์โนะร็อคแมน ตัวละครส่วนมากจะเป็นมนุษย์โลกที่ทำการรวมร่างกับสิ่งมีชีวิตในรูปคลื่นแม่เหล็กไฟฟ้าจากดาว FM (FM-ian) ซึ่งเข้าไปปั่นป่วนอุปกรณ์ไฟฟ้าต่างๆ ผ่านทางโลกคลื่นแม่เหล็กไฟฟ้า โดยชื่อของตัวละครจะมาจากหมู่ดาวต่างๆ ในอวกาศ ส่วนเกมภาคต่อที่มีชื่อว่า ริวเซย์โนะร็อคแมน 2 ได้ออกจำหน่ายวันที่ 22 พฤศจิกายน ค.ศ. 2007
ระบบการเล่นเกม > การต่อสู้

ริวเซย์ โนะ ร็อคแมน เป็นเกมเล่นตามบทบาท (RPG) ในลักษณะที่คล้ายคลึงกับร็อคแมนเอ็กเซ่ โดยมีกราฟิกในเกมปกติ เช่น ตัวละคร ฉากหลัง เป็นภาพมุมมองไอโซเมตริก (isometric) แต่ฉากต่อสู้จะเป็นภาพสามมิติ โดยมีมุมมองจากทางด้านหลังของร็อคแมน ร็อคแมนจะเคลื่อนที่ได้เพียงสองทิศทางคือซ้ายและขวา ในขณะที่คู่ต่อสู้กลับมีพื้นที่กว้างขวาง ทำให้การหลบหลีกทำได้ยาก แต่ร็อคแมนก็มีความสามารถใหม่ๆ โดยสามารถบล็อกการโจมตีจากคู่ต่อสู้และล็อกทิศทางสำหรับโจมตีได้ ร็อคแมนจะมีพลังชีวิต (HP) เป็นตัวเลข โดยถ้าถูกโจมตี พลังชีวิตก็จะลดลง และร็อคแมนจะตายเมื่อพลังชีวิตลดลงเป็นศูนย์ ทำให้เกมโอเวอร์ แต่ร็อคแมนก็สามารถฟื้นพลังชีวิตได้โดยวิธีต่างๆ ทั้งระหว่างการต่อสู้และหลังการต่อสู้
ผู้เล่นจะสามารถเก็บแบทเทิลการ์ด (Battle Card) ได้ตลอดทั้งเกม และจะต้องจัดเข้า Folder ให้เหมาะสมสำหรับใช้ในการต่อสู้ เมื่อเริ่มการต่อสู้แต่ละครั้ง หรือเมื่อ Custom Gauge เต็ม ผู้เล่นจะมีโอการเลือกการ์ดที่สุ่มขึ้นมาให้ เพื่อใช้สำหรับโจมตี ป้องกัน ปรับแต่งพื้นที่ต่อสู้ หรือเพิ่มพลังชีวิต
การ์ดบางกลุ่มสามารถทำมารวมกันเพื่อให้การโจมตีรุนแรงขึ้นได้ และเช่นเดียวกับร็อคแมนเอ็กเซ่ การ์ดจะแบ่งเป็น 3 ระดับ ตามคุณสมบัติและความหายาก (Standard Mega และ Giga) ซึ่งการจัดการ์ดเข้า Folder จะจำกัดจำนวนการ์ดในบางระดับเอาไว้
คุณสมบัติพิเศษอีกอย่างหนึ่งของเกมนี้คือ ผู้เล่นสามารถเลือกการ์ดบางการ์ดให้เป็น Favorite ได้ และเพื่อนคนอื่นที่เชื่อมต่อกับเราทางระบบ Wi-Fi จะสามารถนำการ์ดที่เป็น Favorite ของเราไปใช้ได้โดยระบบสุ่ม
แทนที่จะใช้การ์ดโจมตี ผู้เล่นอาจจะใช้ Mega Buster (ปืนธรรมดา) โจมตีได้ตลอดการต่อสู้ และระหว่างเกม ผู้เล่นสามารถเก็บอุปกรณ์อัปเกรดต่างๆ ให้วอร์ร็อคเพื่อเพิ่มประสิทธิภาพของ Mega Buster ทั้งพลัง ความเร็ว และการชาร์จ ผู้เล่นสามารถปล่อย Mega Buster ไว้พักหนึ่ง เพื่อให้ชาร์จอัตโนมัติและยิงกระสุนที่รุนแรงขึ้น แต่ผู้เล่นสามารถกดปุ่มค้างไว้เพื่อยิงแบบรัวๆ แทนก็ได้ เมื่อการต่อสู้จบลง เกมจะแสดงระดับความสามารถในการโจมตีให้ดู โดยวัดจากปัจจัยหลายอย่างเช่นความเร็ว และความรุนแรงในการโจมตี ยิ่งได้ระดับที่ดีมากเท่าไร ก็จะได้ของรางวัลที่ดีมากขึ้นเท่านั้น (เช่น เซนนี (เงิน) จำนวนมากๆ หรือแบทเทิลการ์ดที่หายาก)
หากผู้เล่นสามารถโจมตีได้ 300 HP ขึ้นไปในการโจมตี 1 ตาสำหรับหัวหน้าระดับ SP ผู้เล่นจะได้บันทึก combo รูปแบบการโจมตีนั้นเป็น Best Combo ซึ่งสามารถไปซื้อการ์ดที่มีลักษณะ combo รูปแบบการโจมตีเหมือนกันทุกประการได้ในภายหลัง
ริวเซย์โนะร็อคแมนยังคงใช้ระบบธาตุในการโจมตี ในเกมจะมี 4 ธาตุ คือ Heat (ไฟ) Aqua (น้ำ) Elec (ไฟฟ้า) Wood (ไม้) โดยคู่ต่อสู้บางตัว และร็อคแมนบางร่าง จะมีธาตุประจำตัวอยู่ หากถูกโจมตีด้วยธาตุที่เหนือกว่า พลังจะลดลงเป็นสองเท่า
ลำดับคือ Heat แพ้ Aqua แพ้ Elec แพ้ Wood แพ้ Heat
แหล่งข้อมูลอื่น

Capcom of Japan's Shooting Star Rockman game page เก็บถาวร 2007-09-04 ที่ เวย์แบ็กแมชชีน (ญี่ปุ่น)
Takara's Shooting Star Rockman product page เก็บถาวร 2009-02-07 ที่ เวย์แบ็กแมชชีน (ญี่ปุ่น)
ริวเซย์ โนะ ร็อคแมนซีรีส์

ริวเซย์ โนะ ร็อคแมน (ญี่ปุ่น: 流星のロックマンシリーズ; โรมาจิ: Ryūsei no Rokkuman Shirīzu) หรือ เมกาแมน สตาร์ฟอร์ซ (Mega Man Star Force) เป็นเกมชุดของซีรีส์ร็อคแมน จำหน่ายโดยบริษัทแคปคอม เป็นเกมแนวแอคชั่น RPG ออกจำหน่ายครั้งแรกเมื่อปี ค.ศ. 2006
ชื่อภาษาอังกฤษของ ริวเซย์ โนะ ร็อคแมน อย่างเป็นทางการคือ ชู้ตติ้งสตาร์ร็อคแมน (Shooting Star Rockman)
ภาพรวม

ริวเซย์ โนะ ร็อคแมน เป็นผลงานเกมของเกมชุดร็อคแมน โดยเป็นการต่อยอดจาก ร็อคแมนเอ็กเซ่ ที่ลงแพลตฟอร์มเกมบอยแอดวานซ์ และถูกเปลี่ยนแพล็ตฟอร์มเป็น นินเท็นโด DS โดยเส้นเรื่องของ ริวเซย์ โนะ ร็อคแมน อยู่ในโลกเดียวกันกับร็อคแมนเอ็กเซ่แต่อยู่ในช่วงเวลาอีก 200 ปีให้หลัง
รายชื่อผลงานเกม

เปกาซัส
เลโอ
ดราก้อน
เบอร์เซิร์ก x ไดโนซอร์
เบอร์เซิร์ท x ชิโนบิ
BLACK ACE (แบล็คเอซ)
RED JOKER (เรดโจ๊กเกอร์)
ในสื่ออื่น > อนิเมะ

ริวเซย์ โนะ ร็อคแมน
ริวเซย์ โนะ ร็อคแมน ไทรบ์
ภาษาเอฟชาร์ป

| --- | --- |
F# logomark

กระบวนทัศน์: Multi-paradigm: functional, imperative, object-oriented, agent-oriented, metaprogramming, reflective, concurrent
ตระกูล: ML
ผู้ออกแบบ: Don Syme, Microsoft Research
ผู้พัฒนา: Microsoft, The F# Software Foundation
เริ่มเมื่อ: 2005; 19 ปีที่แล้ว (2005), version 1.0

รุ่นเสถียร: 16.8     /    10 พฤศจิกายน 2020; 3 ปีก่อน (10 พฤศจิกายน 2020)
 
ระบบชนิดตัวแปร: Static, strong, inferred
ระบบปฏิบัติการ: Cross-platform: .NET, .NET Framework, Mono
สัญญาอนุญาต: MIT License
นามสกุลของไฟล์: .fs, .fsi, .fsx, .fsscript
เว็บไซต์: fsharp.org
ได้รับอิทธิพลจาก
C#, Erlang, Haskell, ML, OCaml, Python, Scala
ส่งอิทธิพลต่อ
C#, Elm, F*, LiveScript
  F Sharp Programming ที่วิกิตำรา 
ภาษาเอฟชาร์ป (F#) เป็นภาษาสำหรับเขียนโปรแกรมคอมพิวเตอร์แบบ strongly typed บนดอตเน็ตเฟรมเวิร์กและ Mono  ที่สนับสนุนโมเดลการเขียนโปรแกรมหลายแบบรวมทั้ง การเขียนโปรแกรมเชิงฟังก์ชัน การเขียนโปรแกรมเชิงวัตถุ และการเขียนโปรแกรมเชิงคำสั่ง F# เป็นภาษาดอตเน็ต สามารถเรียกใช้เอพีไอของดอตเน็ต และถูกเรียกจากภาษาดอตเน็ตอื่นๆ นอกจากนั้น F# ยังสามารถถูกใช้กับโปรแกรมประยุกต์บนเว็บ เขียนโปรแกรมสำหรับหน่วยประมวลผลกราฟิกส์ หรือ GPU  และใช้เขียนโปรแกรมสำหรับแมคโอเอสเท็น ไอโอเอส และ แอนดรอยด์ โดยใช้ Programming tool สร้างโดยบริษัท Xamarin
ประวัติ

F# ถูกเริ่มสร้างโดย Don Syme และทีม ที่ Microsoft Research โดยมีพื้นฐานมาจากภาษา OCaml (ซึ่งเป็นภาษาในตระกูลภาษา ML)
ปัจจุบันภาษาเอฟชาร์ปได้ถูกโอเพนซอร์ส และพัฒนาโดย F# Software Foundation, Microsoft, และผู้พัฒนาทั่วๆไป
ภาพรวม

F# เป็นภาษาแบบ strongly typed ที่สนับสนุนโมเดลการเขียนโปรแกรมหลายแบบ รวมทั้งการเขียนโปรแกรมเชิงฟังก์ชัน การเขียนโปรแกรมเชิงวัตถุ และการเขียนโปรแกรมเชิงคำสั่ง โดยที่ทุกอย่างในเช่นฟังก์ชัน control flows ใน F# เป็น expression ที่มี type หรือ โครงสร้างข้อมูล ที่สามารถถูกประกอบเข้ากันได้
โครงสร้างข้อมูลที่สำคัญที่มีใน F# ได้แก่:
Unit ซึ่งคล้ายกับ Void ในภาษาตระกูลภาษาC
Tuple
Record
Discriminated unions
List
Option
โปรแกรมตัวอย่าง > โปรแกรมหา Factorial

> let rec fact = function
    | 0 -> 1
    | n -> n * fact(n-1);;

val fact : int -> int
ผลลัพธ์
> fact 12;;
val it : int = 479001600
โปรแกรมตัวอย่าง > วินโดวส์ฟอร์ม

open System.Windows.Forms

let form = new Form()
do form.Visible <- true
do form.TopMost <- true
do form.Text <- "Welcome to F#"

let x = 3 + (4 * 5)
do form.Text <- (if x = 23 then "Correct!" else "incorrect")
ดูเพิ่ม

OCaml
C#
แหล่งข้อมูลอื่น

แหล่งข้อมูลสำหรับ F#
The F# Software Foundation
หนังสือ Développement d'applications avec Objective Caml
| ด ค กภาษาโปรแกรม |
| --- | --- |
 การเปรียบเทียบ  เส้นเวลา  ประวัติศาสตร์ 
 เอพีแอล  แอสเซมบลี  เบสิก  ซี  ซีพลัสพลัส  ซีชาร์ป  โคบอล  ดาร์ต  อิลิกเซอร์  ฟอร์แทรน  โก  กรูวี  แฮสเคล  จาวา  จาวาสคริปต์  จูเลีย  คอตลิน  ลิสป์  ลูอา  แมตแล็บ  อ็อบเจกทีฟ-ซี  โอคาเมล  ปาสกาล  เพิร์ล  พีเอชพี  ไพทอน  อาร์  รูบี  รัสต์  สกาลา  เชลล์สคริปต์  สมอลล์ทอล์ก  สวิฟต์  ไทป์สคริปต์  วิชวลเบสิก  ดูเพิ่มเติม... 
  หมวดหมู่   รายชื่อ ตามตัวอักษร  ตามประเภท  ตระกูล  ไม่ยึดภาษาอังกฤษเป็นหลัก
ภาษาเสาราษฏร์

| ภาษาเสาราษฏร์ |
| --- | --- |
ꢱꣃꢬꢵꢰ꣄ꢜ꣄ꢬ ꢩꢵꢰꢵ‎ சௌராஷ்டிர மொழி సౌరాష్ట్ర భాష सौराष्ट्र भाषा ಸೌರಾಷ್ಟ್ರ ಭಾಷೆ
วลี "เสาราษฏร์" ในอักษรเสาราษฏร์
ประเทศที่มีการพูด: อินเดีย
ภูมิภาค: รัฐทมิฬนาฑู, รัฐอานธรประเทศ, รัฐกรณาฏกะ
ชาติพันธุ์: ชาวเสาราษฏร์
จำนวนผู้พูด: 247,702  (2011 census)
ตระกูลภาษา: อินโด-ยูโรเปียน  อินโด-อิเรเนียนอินโด-อารยันอินโด-อารยันตะวันตกคุชราตภาษาเสาราษฏร์
รูปแบบก่อนหน้า: Sauraseni Prakrit ภาษาเสาราษฏร์ 
ภาษาถิ่น: ภาษาเสาราษฏร์ถิ่นเหนือ ภาษาเสาราษฏร์ถิ่นใต้                  
ระบบการเขียน: อักษรเสาราษฏร์ (พราหมี)   อักษรทมิฬ   อักษรเตลูกู   อักษรเทวนาครี   อักษรละติน
รหัสภาษา
ISO 639-3: saz
ภาษาเสาราษฏร์ (อักษรเสาราษฏร์: ꢱꣃꢬꢵꢰ꣄ꢜ꣄ꢬ ꢩꢵꢰꢵ‎, อักษรทมิฬ: சௌராட்டிர மொழி, อักษรเทวนาครี: सौराष्ट्र भाषा) เป็นภาษากลุ่มอินโด-อารยันที่มีผู้พูดหลักเป็นชาวเสาราษฏร์ในอินเดียใต้
ครั้งหนึ่งภาษาเสาราษฏร์ ซึ่งเป็นภาษาที่แยกจาก Sauraseni Prakrit มีผู้พูดในแคว้นเสาราษฏร์ในรัฐคุชราต ปัจจุบันมีผู้พูดทั่วรัฐทมิฬนาฑู
ภาษานี้มีอักษรของตนเองที่มีชื่อเดียวกัน แต่บางส่วนยังเขียนด้วยอักษรทมิฬ, อักษรเตลูกู และอักษรเทวนาครี อักษรเสาราษฏร์สืบต้นตอจากอักษรพราหมี ที่มีต้นตอจากตระกูลภาษาอินโด-ยูโรเปียน ซึ่งต่างจากภาษารอบ ๆ ที่มีต้นตอจากตระกูลภาษาดราวิเดียน ผู้พูดภาษานี้บางส่วนโต้เถียงว่าอักษรไหนเหมาะสำหรับภาษานี้มากที่สุด สำมะโนอินเดียจัดให้ภาษานี้อยู่ในกลุ่มคุชราต โดยมีจำนวนผู้พูดภาษานี้อย่างเป็นทางการที่ 247,702 คน (สำมะโน ค.ศ. 2011)
การแพร่กระจายทางภูมิศาสตร์

ชาวเสาราษฏร์ส่วนใหญ่อยู่ในเมืองมุนดาไร ทางใต้ของรัฐทมิฬนาฑูและมีแพร่กระจายอยู่ในเมืองอื่น ๆ ด้วย มีผู้พูดในรัฐอานธรประเทศซึ่งคาดว่าย้ายไปจากรัฐทมิฬนาฑู ภาษาของชาวเสาราษฏร์ในอานธรประเทศใกล้เคียงกับในทมิฬนาฑูเพียงแต่เพิ่มอิทธิพลของภาษาเตลูกูเข้ามา
ประวัติ

หลักฐานทางประวัติศาสตร์ส่วนใหญ่ชี้ให้เห็นว่าชาวเสาราษฏร์เดิมอยู่ในเขตเสาราษฏร์ รัฐคุชราต ทางตะวันตกของอินเดีย หลักฐานจากเพลงพื้นบ้านและงานวิจัยทางพันธุกรรมสนับสนุนข้อเสนอนี้ แต่ภาษาเสาราษฏร์มีความใกล้เคียงกับภาษามราฐีและภาษากอนกานีที่เป็นภาษากลุ่มอินโด-อารยันทางตะวันตกของอินเดียมากกว่าภาษาคุชราตที่เป็นภาษาหลักของรัฐคุชราตในปัจจุบัน นักภาษาศาสตร์อธิบายว่าทั้งภาษาเสาราษฏร์และภาษาคุชราตแตกกิ่งมาจากภาษาเดียวกันแต่มีพัฒนาการต่างกัน ภาษาคุชราตได้รับอิทธิพลจากภาษาฮินดี ภาษาเปอร์เซีย และภาษาอาหรับ ในขณะที่ผู้พูดภาษาเสาราษฏร์อพยพออกไปก่อนที่อิทธิพลของมุสลิมจะเข้ามาในคุชราต ได้รับอิทธิพลจากภาษากอนกานี ภาษามราฐี ภาษากันนาดา ภาษาทมิฬและภาษาเตลุกุ เป็นที่ทราบกันดีแล้วว่าภาษาเปอร์เซียและภาษาอาหรับมีอิทธิพลต่อภาษากอนกานีและภาษามราฐีน้อย ทำให้ทั้งสองภาษายังคงคำศัพท์และลักษณะทางไวยากรณ์จากภาษาสันสกฤตไว้ได้มาก
การอพยพลงใต้ของชาวเสาราษฏร์น่าจะได้รับอิทธิพลจากการรุกรานของมุสลิมแต่ไม่มีรายละเอียดว่าอพยพเมื่อใดและเป็นจำนวนเท่าใด พวกเขาเข้ามาในอาณาจักรวิชยนคร ซึ่งมีเมืองหลวงอยู่ในรัฐการณตกะในปัจจุบัน ที่นีมีภาษาเตลุกุและภาษากันนาดาเป็นภาษาหลัก และมีการใช้ภาษาสันสกฤตกับภาษาทมิฬด้วย ยุคนี้จึงเป็นยุคที่ภาษาเสาราษฏร์รับอิทธิพลจากภาษาเตลุกุและกันนาดา
เมื่อวิชยนครแผ่อำนาจลงใต้ยึดเมืองมุนดาไรและ ฐันชวุระเข้ารวมกับอาณาจักรได้จึงจัดให้ชาวเสาราษฏร์บางส่วนลงไปในบริเวณดังกล่าว อีก 200 ปีต่อมา อาณาจักรวิชยนครเสื่อมสลายไปเมื่อ พ.ศ. 2103 หลังจากสุลต่านแห่งเดคคันชนะสงครามตาลิโกตา เปิดอินเดียใต้เข้ารับการติดต่อกับมุสลิม
เมื่อเปลี่ยนศูนย์อำนาจการปกครองใหม่ทำให้ชาวเสาราษฏร์อพยพลงใต้อีกครั้ง ทำให้ภาษาของพวกเขาได้รับอิทธิพลจากภาษาทมิฬจนกลายเป็นภาษาในปัจจุบัน มีผู้พูดภาษามราฐีกลุ่มหนึ่งในฐันชวุระ ซึ่งไม่ใช่ชาวเสาราษฏร์
ระบบการเขียน

ภาษาเสาราษฏร์มีอักษรเป็นของตนเองมานานกว่า 100 เรียกว่าอักษรเสาราษฏร์ ภาษานี้มีการใช้เป็นภาษาพูดมากกว่า ผู้พูดภาษานี้ใช้ภาษาเตลุกุหรือภาษาทมิฬเป็นภาษาที่สองและมักใช้ภาษาที่สองเป็นภาษาเขียน ปัจจุบันมีการเขียนภาษาเสาราษฏร์สี่ระบบคือ
อักษรทมิฬโดยเพิ่มเครื่องหมายแสดงเสียงที่ไม่มีในภาษาทมิฬ
อักษรเทวนาครี เหมาะกับเสียงในภาษาเสาราษฏร์ แต่มีคนใช้น้อย
อักษรเสาราษฏร์ มีความพยายามฟื้นฟูขึ้นมาอีกครั้ง หลังจากเลิกใช้ไปเป็นเวลานาน
อักษรละติน นิยมใช้ในคนรุ่นใหม่เพราะใช้แทนเสียงได้ครบ แต่ยังมีความรู้สึกแปลกแยกว่าเป็นอักษรของต่างชาติ
ระบบการเขียน > อักษรเสาราษฏร์

บทความหลัก: อักษรเสาราษฏร์
ในอดีต ภาษาเสาราษฏร์เคยเป็นภาษาที่ถ่ายทอดด้วยการพูด และไม่มีอักษรเป็นของตนเอง ในช่วงคริสต์ศตวรรษที่ 17 ถึง 18 มีบางส่วนพยายามเขียนด้วยอักษรเตลูกู จากนั้นจึงมีการประดิษฐ์ตัวอักษรขึ้นในช่วงคริสต์ศตวรรษที่ 19 ต่อมาในช่วงครึ่งหลังของคริสต์ศตวรรษที่ 19 มีความพยายามที่จะฟื้นฟูอักษรด้วยการตัดตัวเชื่อมที่ซับซ้อนส่วนใหญ่ทิ้ง
ระบบการเขียน > อักษรเทวนาครี

ปัจจุบัน ชาวเสาราษฏร์เริ่มนำอักษรเทวนาครีมาใช้งานแล้ว ตารางอักษรประกอบด้วยสระ, พยัญชนะ และคำประสมในอักษรเทวนาครีดังนี้:
แหล่งข้อมูลอื่น

Sourashtra World เก็บถาวร 2022-02-05 ที่ เวย์แบ็กแมชชีน
ของวิกิพีเดีย ที่วิกิมีเดีย อินคิวเบเตอร์
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  อิสราเอล 
วลี "เสาราษฏร์" ในอักษรเสาราษฏร์




ตารางอักษรเสาราษฏร์ที่เผยแพร่พร้อมกับข้อแนะนำของ CIIL
ยูเฮ โทกูนางะ

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  ยูเฮ โทกูนางะ
วันเกิด:   (1983-09-25) 25 กันยายน ค.ศ. 1983 (41 ปี)
สถานที่เกิด:  จังหวัดนางาซากิ, ประเทศญี่ปุ่น
ส่วนสูง:  1.80 m (5 ft 11 in)
ตำแหน่ง:  กองหลัง
สโมสรอาชีพ*
| ปี |  ทีม |  ลงเล่น |  (ประตู) |
| 2003–2004 |  สโมสรฟุตบอลโตเกียว |  14 |  (0) |
| 2006–2017 |  สโมสรฟุตบอลโตเกียว |  382 |  (7) |
| 2018– |  V-Varen Nagasaki |  27 |  (0) |
ทีมชาติ
| 2009–2013 |  ประเทศญี่ปุ่น |  9 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
ยูเฮ โทกูนางะ (ญี่ปุ่น: 徳永 悠平; โรมาจิ: Tokunaga Yuhei) เป็นนักฟุตบอลชาวญี่ปุ่น ปัจจุบันเล่นให้กับสโมสร V-Varen Nagasaki
สถิติอาชีพ

| ทีมชาติญี่ปุ่น> ปี | ทีมชาติญี่ปุ่น> ลงเล่น | ทีมชาติญี่ปุ่น> ประตู |
| --- | --- | --- |
| 2009 | 5 | 0 |
| 2010 | 2 | 0 |
2011: 0
2012: 0
| 2013 | 2 | 0 |
| รวม | 9 | 0 |
แหล่งข้อมูลอื่น

ยูเฮ โทกูนางะ ที่เจลีก (ญี่ปุ่น)
วัดดอนสะแก

| วัดดอนสะแก |
| --- | --- |

ที่ตั้ง: เลขที่ 34/4 หมู่ที่ 14 ซอยพระปิ่น 3 ถนนกาญจนาภิเษก ตำบลบางแม่นาง อำเภอบางใหญ่ จังหวัดนนทบุรี 11140
ประเภท: วัดราษฎร์
นิกาย: มหานิกาย
พระพุทธรูปสำคัญ: หลวงปู่ขาว
เจ้าอาวาส: พระครูนนทวรกิจ (วรวุฒิ มหาลาโภ)
 สถานีย่อยพระพุทธศาสนา
วัดดอนสะแก เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 14 บ้านวัดบางโค ตำบลบางแม่นาง อำเภอบางใหญ่ จังหวัดนนทบุรี ที่ดินของวัดมีเนื้อที่ 10 ไร่ 1 งาน 55 ตารางวา ตามโฉนดที่ดินเลขที่ 63459 ปัจจุบันพระครูนนทวรกิจ (วรวุฒิ มหาลาโภ) ดำรงตำแหน่งเจ้าอาวาส
วัดดอนสะแกสร้างขึ้นเมื่อ พ.ศ. 2545 เดิมเป็นวัดร้างมาตั้งแต่สมัยอยุธยาตอนปลาย มีเรื่องเล่ากันว่า แต่เดิมบริเวณวัดดอนสะแกมีลักษณะเป็นป่าสะแกโปร่งบนที่ดอน เมื่อพระสงฆ์จะมาทำพิธีกรรมร่วมกันก็ต้องเดินเท้าเพื่อมาร่วมพิธีดังกล่าว การเดินทางด้วยเท้ามีความลำบากและใช้เวลา จึงต้องมีการพักแรม ณ ดอนสะแกแห่งนี้ ต่อมาจึงเป็นที่มาของวัดดอนสะแก ในช่วงที่เป็นวัดร้าง ชาวบ้านได้ขอเช่าพื้นที่วัดกับกรมการศาสนาเพื่อใช้ประโยชน์ด้านการเกษตร
วัดเริ่มมีพระภิกษุอยู่จำพรรษาตั้งแต่ พ.ศ. 2546 ได้รับการประกาศตั้งวัดเมื่อวันที่ 4 กรกฎาคม ปีเดียวกัน และได้รับพระราชทานวิสุงคามสีมาเมื่อวันที่ 12 พฤศจิกายน พ.ศ. 2553 อาคารเสนาสนะที่สร้างแล้วได้แก่ ศาลาการเปรียญ กุฏิสงฆ์จำนวน 15 หลัง และหอระฆัง
วัดดอนสัก (จังหวัดอุตรดิตถ์)

| วัดดอนสัก |
| --- | --- |


ที่ตั้ง: ตำบลฝายหลวง อำเภอลับแล จังหวัดอุตรดิตถ์
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดดอนสัก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลฝายหลวง อำเภอลับแล จังหวัดอุตรดิตถ์
วัดดอนสักตั้งวัดเมื่อ พ.ศ. 2275 ได้รับพระราชทานวิสุงคามสีมาเมื่อ พ.ศ. 2421 ชื่อของวัดมาจากการสร้างวิหารด้วยไม้สักเพียงต้นเดียวที่ขึ้นอยู่บนเนินสูงตามธรรมชาติ กล่าวกันว่าวัดนี้รอดพ้นจากการถูกพม่าเผาทำลายเพราะมีเสาหงส์ จึงเว้นไว้ไม่เผา แต่ใช้ดาบฟันบานประตูวิหารเพื่อเป็นเครื่องหมายว่าได้ทำการทำลายลงแล้ว มีร่องรอยให้เห็นจนถึงทุกวันนี้ ส่วนเสาหงส์ที่กล่าวถึงเป็นเสาไม้สัก แกะสลักเป็นรูปหงส์อยู่บนยอดเสา ซึ่งปัจจุบันผุพังหักลงไปแล้ว
วิหารของวัดมีบานประตูเป็นคู่บานประตูไม้จำหลักโบราณ สันนิษฐานว่าสร้างในสมัยอยุธยาตอนปลาย มีลวดลายสวยงาม  สำหรับวิหารวัดดอนสักมีลักษณะศิลปะเชียงแสนปนสุโขทัย ตัวเสาประตูเป็นลายกนกใบเทศสลับลายกระหนกก้ามปู บานประตูเป็นไม้แกะสลักทั้งบาน รูปลายกนกก้านขด มีรูปสัตว์หิมพานต์แทรกอยู่ในลวดลายกระหนกต่าง ๆ มีความอ่อนช้อยสวยงาม โดยบานซ้ายและขวานั้นไม่เหมือนกัน แต่เมื่อปิดบานแล้วลวดลายมีความลงตัวเข้ากันได้สนิท
วัดดอนสัก (จังหวัดสุราษฎร์ธานี)

| วัดดอนสัก |
| --- | --- |


ชื่อสามัญ: วัดดอนสัก, วัดสิงขร
ที่ตั้ง: ตำบลดอนสัก อำเภอดอนสัก จังหวัดสุราษฎร์ธานี
ประเภท: วัดราษฎร์
นิกาย: มหานิกาย
เจ้าอาวาส: พระครูไพโรจน์ธรรมรุจิ (พระมหาวิลาศ)
 สถานีย่อยพระพุทธศาสนา
วัดดอนสัก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนสัก อำเภอดอนสัก จังหวัดสุราษฎร์ธานี
วัดดอนสักตั้งวัดเมื่อ พ.ศ. 2050 ภายในวัดมีถ้ำเชื่อว่าเป็นถ้ำที่เก็บของสมัยสงครามที่เรียกกันว่า ถ้ำสิ่งของ เมื่อสมัยกรุงศรีอยุธยาตอนกลางมีกองทหารหัวเมืองนครศรีธรรมราชและหัวเมืองไชยาได้มาตั้งบริเวณนี้เพื่อดูแลความปลอดภัยให้กับชาวบ้านและพ่อค้าที่เดินทางค้าขาย ดูแลรักษาความปลอดภัยและคุ้มครองทรัพย์สินของราษฎรที่นำมาเก็บรักษาในถ้ำ ชาวบ้านจึงเรียกว่าวัดสิ่งของ ต่อมาเมื่อทหารถูกเรียกตัวกลับเนื่องจากพม่าได้ตีกรุงศรีอยุธยาแตก ไม่มีทหารมาคุ้มครองรักษาทรัพย์สินสิ่งของมีค่าได้ถูกขโมยจนเกือบหมด เหลือแต่เพียงเศษหักพัง ขันลงหิน ถ้วยชามสังคโลก และพระยอดขุนพลเก่าที่หักพัง ต่อมาชาวบ้านก็ได้เปลี่ยนชื่อถ้ำมาเป็น "ถ้ำสิงขร" วัดได้รับพระราชทานวิสุงคามสีมาเมื่อวันที่ 2 มีนาคม พ.ศ. 2553
จุดเด่นของวัดคือมีองค์หลวงปู่ทวดเหยียบน้ำทะเลจืด ปางสมาธิ องค์ใหญ่ที่สุดในโลก มีฐานหน้าตักกว้าง 40 เมตร สูง 39 เมตร ที่ส่วนสูงไม่รวมฐานจากพื้นดิน ดำริสร้างโดยพระครูไพโรจน์ธรรมรุจิ (พระมหาวิลาศ) เจ้าอาวาส โดยใช้พื้นที่ประมาณ 1 ไร่เศษ มีการขุดดินลึกลงไปประมาณ 2 เมตร เพื่อจัดทำเป็นสระน้ำล้อมรอบฐานองค์พระ
ปูชนียวัตถุที่สำคัญ ได้แก่ พระพุทธรูปปางไสยาสน์ พระพุทธรูปทรายแดง พระพุทธรูปดินเผา และพ่อท่านเจ้าวัดซึ่งเป็นพระพุทธรูปดินเผาที่มีขวดกระดูกมาวางจำนวนมากและมีจอมปลวกห่อหุ้ม ปัจจุบันได้มีการสร้างเจดีย์เล็ก ๆ และนำพระพุทธรูปเก่าแก่มาประดิษฐานไว้บนเพื่อห่อหุ้มอีกชั้นแต่พระพุทธรูปและขวดกระดูกภายในยังเหมือนเดิม
รักเธอไปทุกวัน

| "รักเธอไปทุกวัน" |
| --- | --- |

เพลงโดยโปเตโต้
จากอัลบั้มRefresh
วางจำหน่าย: พ.ศ. 2551
แนวเพลง: อะคูสติก
ความยาว: 4:34
ค่ายเพลง: จีนี่เรคอร์ดส (จีเอ็มเอ็ม แกรมมี่)
ผู้ประพันธ์เพลง: ฟองเบียร์

มิวสิกวิดีโอ
"รักเธอไปทุกวัน" ที่ยูทูบ
 
"รักเธอไปทุกวัน" เป็นซิงเกิลของวงโปเตโต้ กับค่ายจีนี่เรคอร์ดส ในเครือจีเอ็มเอ็ม แกรมมี่ ประพันธ์เนื้อร้องและแต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย NY-Q ออกจำหน่ายครั้งแรกในปี พ.ศ. 2551 ในอัลบั้มพิเศษ Refresh
การตอบรับ

เพลง "รักเธอไปทุกวัน" ติดอันดับสูงสุด 2 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 31 มีนาคม พ.ศ. 2551 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การตอบรับ > ชาร์ต

| ชาร์ต (พ> ศ. 2551) | อันดับสูงสุด |
| --- | --- |
ซี้ดเอฟเอ็ม ชาร์ตท็อป 20: 2
91.5 FM HOTWAVE TOP 20 CHART: 5
95.5 เอฟเอ็ม เวอร์จิ้นฮิตซ์ ชาร์ตท็อป 20: 11
94.0 เอฟเอ็ม อีเอฟเอ็ม ท็อป 20 ชาร์ต: 13
วัดดอนหวาย

| วัดดอนหวาย |
| --- | --- |
วัดดอนหวาย

ชื่อสามัญ: วัดดอนหวาย, วัดคงคารามดอนหวาย, วัดโคกหวาย
ที่ตั้ง: เลขที่ 52 หมู่ที่ 5 ถนนพุทธมณฑล สาย 6 ตำบลบางกระทึก อำเภอสามพราน จังหวัดนครปฐม 73210
ประเภท: วัดราษฎร์
นิกาย: มหานิกาย
พระพุทธรูปสำคัญ: หลวงพ่อวิสาหาร
เจ้าอาวาส: พระเมธีธรรมานันท์ (สำเริง ธมฺมานนฺโท)
 สถานีย่อยพระพุทธศาสนา
วัดดอนหวาย หรือ วัดคงคารามดอนหวาย ตั้งอยู่ในหมู่ที่ 5 บ้านโคกหวาย ตำบลบางกระทึก อำเภอสามพราน จังหวัดนครปฐม เดิมชื่อ วัดโคกหวาย เพราะสร้างวัดบริเวณเนินสูงที่มีต้นหวายจำนวนมาก ต่อมาเปลี่ยนชื่อเป็น "วัดคงคารามดอนหวาย" และ "วัดดอนหวาย" คำว่า คงคา มาจากการที่วัดตั้งอยู่ริมฝั่งแม่น้ำท่าจีน
วัดดอนหวายสร้างในช่วงเวลาไล่เลี่ยกันกับวัดไร่ขิง บริเวณวัดเดิมเป็นที่ตั้งของโรงหีบอ้อยซึ่งมีชาวจีนเป็นเจ้าของ ภายหลังได้ยกที่ดินให้สร้างวัดจำนวน 9 ไร่ 3 งาน 60 ตารางวา ผู้ริเริ่มสร้างวัดคือ สมเด็จพุฒาจารย์ (พุก) โดยใช้ช่างจากอยุธยาและประชาชนท้องถิ่นร่วมกันสร้างเมื่อ พ.ศ. 2349 ต่อมาเจ้าคุณธรรมราชานุวัตร (อาจ) ดำเนินการสร้างวัดจนเสร็จ ปัจจุบันเจ้าอาวาสคือ พระเมธีธรรมานันท์ (สำเริง ธมฺมานนฺโท)
ประชาชนมักมาไหว้ขอพรหลวงพ่อวิไลเลิศซึ่งประดิษฐานเป็นองค์ประธานภายในอุโบสถ รวมถึงหลวงพ่อวิสาหาร พระพุทธรูปปางมารวิชัยซึ่งประดิษฐานอยู่บนฐานชุกชีค่อนข้างสูง ศิลปะสมัยรัตนโกสินทร์ตอนต้น เป็นพระประธานภายในวิหาร ด้านซ้ายและขวามีพระโมคคัลลานะและพระสารีบุตรพระอัครสาวก ข้างวิหารมีเจดีย์รูปเหลี่ยมย่อมุมไม้สิบสองอยู่ทางทิศตะวันออก และทางทิศใต้มีเจดีย์ทรงลังกาฐานสูงฐานมียักษ์แบก วัดยังมีพระบรมสารีริกธาตุประดิษฐานไว้ที่ศาลาด้านข้างตลาดริมน้ำ
นอกจากนั้นบริเวณใกล้เคียงวัดยังมีตลาดน้ำดอนหวายซึ่งสร้างมาตั้งแต่สมัยพระบาทสมเด็จพระมงกุฎเกล้าเจ้าอยู่หัว
พระราชวังพญาไท

| พระราชวังพญาไท |
| --- | --- |
พระที่นั่งพิมานจักรีในเดือนธันวาคม พ.ศ. 2566

ชื่อเดิม: พระตำหนักพญาไท วังพญาไท
ที่มา: ทุ่งพญาไท
ข้อมูลทั่วไป
สถานะ: เปลี่ยนสภาพ
ประเภท: พระราชวัง
สถาปัตยกรรม: ผสมผสาน
ที่ตั้ง: แขวงทุ่งพญาไท เขตราชเทวี
เมือง:  กรุงเทพมหานคร
ประเทศ:  ไทย
เริ่มสร้าง: พ.ศ. 2452
ปรับปรุง: พ.ศ. 2468
เจ้าของ: กองทัพบกไทย
เว็บไซต์
phyathaipalace.org
ปัจจุบันเป็นส่วนหนึ่งของโรงพยาบาลพระมงกุฎเกล้า
พระราชวังพญาไท หรือ วังพญาไท ตั้งอยู่ที่ริมคลองสามเสน ถนนราชวิถี แขวงทุ่งพญาไท เขตราชเทวี กรุงเทพมหานคร พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างขึ้น พระราชทานนามให้ว่า "พระตำหนักพญาไท" หรือ "วังพญาไท" ต่อมาได้รับการสถาปนาเป็นพระราชวังพญาไทในรัชสมัยพระบาทสมเด็จพระมงกุฎเกล้าเจ้าอยู่หัว
สิ่งก่อสร้างในเขตวังพญาไท

ในปัจจุบัน คงเหลือพระที่นั่งที่สร้างในรัชกาลที่ 5 เพียงองค์เดียว คือ พระที่นั่งเทวราชสภารมย์ และพระที่นั่งที่สร้างขึ้นในสมัยรัชกาลที่ 6 คือ พระที่นั่งไวกูณฐเทพยสถาน พระที่นั่งพิมานจักรี พระที่นั่งศรีสุทธาวาส พระที่นั่งอุดมวนาภรณ์ พระตำหนักเมขลารูจี สวนโรมัน และ ศาลท้าวหิรัญพนาสูร โดยชื่อของพระที่นั่งจะตั้งให้มีความคล้องจองกัน ได้แก่ ไวกูณฐเทพยสถาน พิมานจักรี ศรีสุทธนิวาส เทวราชสภารมย์ อุดมวนาภรณ์ ลักษณะของสถาปัตยกรรมอันโดดเด่นของพระราชวังพญาไทคือหอคอยสูงและหลังคายอดแหลมของพระที่นั่งพิมานจักรี ส่วนภายในมีภาพเขียนแบบปูนเปียกเป็นลวดลายงดงามแบบตะวันตก